Document ID: 32007R0078

NARIADENIE KOMISIE (ES) č. 78/2007
z 26. januára 2007
o vydávaní dovozných povolení na ryžu na základe žiadostí podaných od 1. januára 2007 do 17. januára 2007 v rámci colnej kvóty otvorenej nariadením (ES) č. 327/98
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1785/2003 z 29. septembra 2003 o spoločnej organizácii trhu s ryžou (1),
so zreteľom na nariadenie Komisie (ES) č. 1301/2006 z 31. augusta 2006, ktorým sa ustanovujú všeobecné pravidlá pre správu dovozných colných kvót pre poľnohospodárske produkty spravovaných prostredníctvom systému dovozných licencií (2), a najmä na jeho článok 7 ods. 2,
keďže:
(1)
Nariadením Komisie (ES) č. 327/98 (3) sa otvorila a stanovila správa určitých colných kvót na dovoz ryže a zlomkovej ryže rozdelených podľa krajiny pôvodu a rozložených na viaceré čiastkové obdobia podľa prílohy IX k uvedenému nariadeniu.
(2)
Pre kvóty uvedené v článku 1 ods. 1 písm. a), b), c) a d) nariadenia (ES) č. 327/98 je prvým čiastkovým obdobím mesiac január.
(3)
Z oznámenia podľa článku 8 písm. a) nariadenia (ES) č. 327/98 vyplýva, že pre kvóty s poradovými číslami 09.4148, 09.4154, 09.4112, 09.4117, 09.4118, 09.4119 a 09.4166 sa žiadosti podané od 1. januára 2007 do 17. januára 2007 podľa článku 4 ods. 1 uvedeného nariadenia vzťahujú na množstvo, ktoré prekračuje dostupné množstvo. Z uvedeného dôvodu by sa malo určiť, do akej miery sa môžu dovozné povolenia vydávať stanovením koeficientu pridelenia, ktorý sa má uplatňovať na požadované množstvá.
(4)
Rovnako je potrebné určiť celkové dostupné množstvá na nasledujúce čiastkové obdobie,
PRIJALA TOTO NARIADENIE:
Článok 1
1. Žiadostiam o dovozné povolenia na ryžu patriacu pod kvóty s poradovými číslami 09.4127, 09.4128, 09.4148, 09.4149, 09.4150, 09.4152, 09.4153, 09.4154, 09.4112, 09.4116, 09.4117, 09.4118, 09.4119 a 09.4166 uvedené v nariadení (ES) č. 327/98 podaným od 1. januára 2007 do 17. januára 2007 sa vyhovie vydaním povolení na požadované množstvá upravené o koeficient pridelenia určený v prílohe k tomuto nariadeniu.
2. Celkové dostupné množstvá na nasledujúce čiastkové obdobie sú určené v prílohe.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 26. januára 2007

Labels: 3
17
5